આ અંગે વારંવાર રજૂઆત કરવા છતાં પણ પાલિકા તંત્ર દ્વારા નાગરિકોની મુશ્કેલીઓનુ નિરાકરણ કરવા માટે કોઇ પ્રયાસ કરવામાં ન આવતા મંગળવારે હિંમતનગર કોંગ્રેસના ગજેન્દ્રસિંહ રહેવર, મૌલેશભાઇ સોની, બળવંતસિંહ દેવડા, સદસ્ય નિર્મળાબેન પંચાલ, યુવા કોંગ્રેસના પ્રમુખ પ્રિયવદન પટેલ, સદસ્ય ઇમરાન અલજીવાલા, યુસુફ બચ્ચા, સદસ્ય રહિશાબાનુ પઠાણ સહિતના કાર્યકર્તાઓ તેમજ આ વિસ્તારની મહિલાઓ તથા અગ્રણીઓએ પાલિકા બહાર સુત્રોચ્ચાર પોકારી ચીફ ઓફિસર પાંચાભાઇ માળી સમક્ષ રજૂઆત કરી આવેદનપત્ર આપ્યું હતુ. જો આ વિસ્તારની સમસ્યા હલ કરવામાં નહી આવે તો આગામી દિવસોમાં ગાંધી ચિન્ધ્યા માર્ગે ઉગ્ર આંદોલન કરવાની ગર્ભિત ચિમકી ઉચ્ચારી હતી.